b"\n_START_ARTICLE_\nMahuva\n_START_PARAGRAPH_\nMahuva o Mahuwa (Mhowa o Mowa) \xc3\xa9s una ciutat i municipi del districte de Bhavnagar al Gujarat a 21\xc2\xb0\xc2\xa005\xe2\x80\xb2\xc2\xa015\xe2\x80\xb3\xc2\xa0N, 71\xc2\xb0\xc2\xa048\xe2\x80\xb2\xc2\xa045\xe2\x80\xb3\xc2\xa0E en una badia que porta el seu nom i prop del riu Malan. La poblaci\xc3\xb3 actual \xc3\xa9s de 74.620._NEWLINE_El seu nom antic fou Moherak. Fou un port important de l'estat de Bhaunagar al Kathiawar (a uns 88\xc2\xa0km al sud-oest de Bhaunagar), amb una poblaci\xc3\xb3 el 1872 de 13.457 habitants, el 1881 de 13.704 (dos ter\xc3\xa7os hind\xc3\xbas) i el 1901 de 17.549, amb un fort a uns 3\xc2\xa0km de la boca de la badia el costat oriental del qual estava format per una illa coneguda com a Jegri o Jigi bluff, amb dos esculls que s'estenien 1,5\xc2\xa0km al nord dels quals l'aigua era fonda. La ciutat era gran i tenia entre altres coses un temple, per\xc3\xb2 a la vora hi havia una maresma que s'estenia per uns quants\xc2\xa0km cap al nord-est; enfront de la maresma unes illes de 18 metres formaven una l\xc3\xadnia entre la badia i l'anomenat Kutpur bluff, a 20\xc2\xa0km de Jegri. A l'illa Jegri hi ha un far de 30 metres d'alt que es pot veure a 25\xc2\xa0km."